Suja, Miroslav, poslanec NR SR (2022-03-30):
Vážení kolegovia, kolegyne, ministri a vláda, ktorá je taká z nás pototo, že sem neprišiel ani jeden člen, aby hrdo čelil odvolávaniu. Ani minister, ktorý sa všade vyjadroval, že on sa nebojí a čelom sa k tomu postaví. Ako som povedal, presne ako premiér, keď ho volali premiéri susedných štátov na návštevu na Ukrajinu, celý až po lopatky, taký ako môj jeden a pol mesačný syn zostal. Plienky nosí až doteraz. Ale vráťme sa k jednému výroku na tom vašom povestnom stretnutí, ktorý zaznel: „Nech sa stane, čo sa stane, všetko si musíme odpustiť.“ Vážení kolegovia, kolegyne, všetko si musíme odpustiť. To znamená, že nech Mikulec kradne, koľko chce, nech má prešľapov, koľko chce, musíme mu odpustiť. Ako by to bolo. Samozrejme, o Naďovi už ani nehovorím, čo cez Galka a potom už nakupuje na priamo aj olej a všetko možné. Matovič a jeho trnavskú firmičku. Všetkým si musíme odpustiť. Heger a jeho spriaznení sektári, ktorí dostávajú na priamo zákazky. Takisto. Čerešničkou na torte je Kolíková, ako ju tu viacerí spomínate aj jej kolegovia. Mária, ty si ten podvod spáchala a podobne, že rada robí biznis s budovami, prenájmami a tak. To všetko si musíme odpustiť, aj to, čo príde alebo na to, na čo všetko nám prídu. Len musíme vydržať. To je krásna vizitka pre občanov Slovenskej republiky, čo si zvolili. To, že Mikulec nemá podporu ani u koaličných partnerov, to je jasné aj z predchádzajúcich hlasovaní. Však nemal ani 76 hlasov a obyčajnú väčšinu. Sa tu zdržali alebo neprišli, lebo aspoň trochu kože na tvári im zostalo, aj keď sa báli zahlasovať proti nemu, tak buď nehlasovali, alebo sa zdržali. Takúto podporu má Mikulec. Ale, vážení kolegovia, kolegyne, ja sa pýtam, nie je toho už naňho dosť. Nemáte jedného schopného človeka, ja viem, že nemáte alebo aspoň trošku, čo by sa mu vyrovnal, že by ho nahradil ako ministra vnútra. Ja som rád, že tam je, ja vám poviem na rovinu, lebo toto, čo on stvára, to je pre nás, pre opozíciu radosť. Len problém je to, že jeho činy majú dopad na celé Slovensko. A činy to sú – ekonomický dopad. To, či je to dobré pre Slovenskú republiku, aby Mikulec tam zostal, to je Mikulcovi absolútne jedno. Jemu je Slovenská republika absolútne ukradnutá, lebo vie, na čom ste sa dohodli. Všetko si musíme odpustiť a morálka tak ako pre vás, tak aj preňho je neznámy pojem, že by so cťou odišiel sám. Z jeho histórie vieme, že takýto človek sa nemal nikdy, ale nikdy stať ministrom. Radičovú tu väčšina z vás uznáva a ospevuje a on u bývalej premiérky Radičovej stratil absolútnu dôveru. Jej vyjadrenia sú známe, čo sa o ňom vyjadrila, aký je to človek. Ani sám nedokázal tuná povedať, že prečo stratil bezpečnostnú previerku. Pretože je klamár, klame, kade chodí, kradne, kade chodí. To je ten váš minister Mikulec! Takže ani Radičová nemala v neho dôveru, ale vy ho tu aj napriek tomu budete držať. Nebudem hovoriť o úplatkoch, hej. Však 100-tisíc úplatok to je v pohode. Darmo je tam nejaký svedok, čo to je. Hádam nebudú vyšetrovať vlastného. Majú rozviazané ruky. Nebudem hovoriť o biznise pre vlastnú rodinu. Však to už bolo dávno, to je v pohode. Ale pýtam sa na tie zmluvy, ktoré teraz podpisuje. Ani to vám, vážení kolegovia, nevadí? Aha, zabudol som, musíme si všetko odpustiť, na čo nám prídu. Hovoríme o vyšetrovateľoch, že majú rozviazané ruky. Vám nevadilo ani zásahy do vyšetrovania, keď zmaril alebo zabrzdil zásahy a obvinení mohli ujsť do Chorvátska. To všetko má Mikulec na rováši a nebudem menovať ďalšie prešľapy, lebo to nie je možné a podľa mňa aj úplne zbytočné dneska sa nejako hlbšie k tomu vyjadrovať. Ako povedali kolegovia, keď ste ho neodvolali za to, že chcel fyzicky zlikvidovať alebo jeho podriadení príslušníčku Policajného zboru, keď ju chcel nakopať alebo ju chcel nakopať do pohlavných orgánov, ženu, čo vy tak radi zastávate ženy. Keď vám to vtedy nevadilo. Keď jej chceli zapáliť auto a vtedy vám to nevadilo, tak ja si myslím, že čo tu ukradol nejakého dva a pol milióna vám absolútne vadiť nebude. Takže, vážení kolegovia, kolegyne, spomeňte si vždy, keď tu budete vykrikovať a biť sa do pŕs, my sme to protikorupčné hnutie, my sme tá koalícia, ktorá je proti korupcii a sme čistí. Spomeňte si na to. Nech sa stane, čo sa stane, všetko si musíme odpustiť. Ale ja si myslím, vážení kolegovia, kolegyne, že Mikulec sa neodvolá, ale mali by ste ho v tichosti vy vymeniť, kým nenapácha ešte viacej škôd pre celé Slovensko. Lebo ak tak neurobíte, tak automaticky tu prichádza tá myšlienka – prečo. Čo na vás vie? Na ministra Naďa vieme, hej. Vie aj niečo na vás poslancov? Alebo ste tak úplne duchom nízko, že vám je to absolútne jedno? Ste na jedno použitie? Hlavne vy v OĽANO? Odkrútite 4 roky a potom po vás ani pes neštekne? Mohli by ste aspoň niektorí z tadeto odísť so vztýčenou hlavou a s chrbtovou kosťou, ale to by sme my opoziční poslanci alebo tých 85 % občanov Slovenskej republiky, ktorí nemajú vo vás dôveru, asi chceli veľmi veľa. Ďakujem.